**Vallensbæk Stationstorv**

**Vallensbæk Senior Park**

Nyhedsbrev nr. 2 24-02-2021

Kære beboere

**Vaccinationerne er i gang**.

Der er nu flere beboere, som er blevet vaccineret, men vi skal stadig regne med, at vi nærmer os Sct. Hans før alle, som ønsker det, er vaccineret.

På pressemødet i formiddags var der ikke noget nyt, som umiddelbart får den store betydning for os, udover at der er nogle butikker, som må holde åbent fra mandag.

**Vi skal fortsat holde fast i de gode råd og have tålmodighed. Lidt endnu.**

Hold dig opdateret på coronasmitte.dk, Vallensbæk Kommunes hjemmeside, TV og aviser.

**Generalforsamling i marts - udsættelse**

På bestyrelsesmøde den 8. februar i Vallensbæk Senior Park besluttede vi at udskyde generalforsamlingen - som ellers skulle være holdt den 24. marts - foreløbig til onsdag den 30. juni.

Vi vil den 23. marts udsende regnskab for 2020, beretning og kontingentbrev. I er meget velkommen til at sende spørgsmål, forslag og ideer til bestyrelsen. Jeres spørgsmål og forslag vil blive besvaret sammen med udsendelse af beretning m.m.

Vi satser på, at vi den 23. marts også kan fortælle mere om, hvordan vi kan få afviklet årets generalforsamling, vi har jo også et efterslæb fra sidste år.

Vi vil gerne have jeres spørgsmål og forslag senest den 10. marts.

**Tilskud frivilligt socialt arbejde §18**

Igen i år har vi fået tilsagn om tilskud til frivilligt socialt arbejde fra Vallensbæk Kommune. Beløbet er kr. 9.000.

**Fritureolie forurening på parkeringsdækket**

Siden midt i januar måned har der været et problem med, at der drypper fritureolie fra den yderste af de to ventilationskanaler, som er monteret over en stor del af parkeringsdækket. Derfor er der stillet kegler ved de pladser, som er mest udsatte.

Vi - Jørgen B - har gjort SG Nordic, som er ansvarlig for parkeringsdækket opmærksom på problemet og rykker med korte mellemrum for at få forholdet bragt i orden.

Det handler blandt andet om, at Wallenz tilsyneladende ikke har skiftet filter tilstrækkeligt ofte, ligesom der er andre ting ved anlægget, som ikke er optimale.

Søren Wagner fra SG Nordic har så sent som den 22. februar bekræftet, at der bliver arbejdet på en løsning og vi kan da også se, at der er sat noget arbejde igang.

Har du været uheldig og fået lidt olie på din bil, så fjernes det lettest med lidt opvaskevand og derefter evt. en tur i vaskehallen.

På forsiden af hjemmesiden Seniorparken.dk har vi siden medio januar fortalt om problemet.

 **Velkommen til.....**

Jannie og Ole Nielsen er de nye beboere i 3 C 2.2. (Lone og Henrik). De overtager lejligheden pr. 1. maj. Jannie og Ole kommer fra eget hus på Frydendalsvej.

**Unge i det offentlige rum - opgang 3**

Vi har de seneste uger haft en del besøg af unge i opgangen. Som regel er det hændelser, som kan klares med en dialog med de unge mennesker. At vi fortæller dem, at det er privat område.

De fleste er høflige og træder til side og rydder op, når de bliver bedt om det og forlader opgangen. Og en snak bliver det også sommetider til, når de er fulgt ud. Sjovt nok så er det pigerne, som bliver mest "fornærmede" over at blive vist bort.

Ved at benytte elevatoren om aftenen, så kan du undgå at møde de unge. Du er altid velkommen til at sende en sms eller ringe til mig, så tager jeg en snak med de unge. 61 78 18 73. Det gælder også, hvis du ser, at der er nogle, som sidder og spiser i bilen.

Jeg har orienteret Lotte, SSP-konsulent i Vallensbæk Kommune og hun skriver tilbage, at hun er bekendt med, at de unge desværre bruger vores opgang som varmestue på grund af, at alt har været lukket, busserne kun kører en gang i timen og det samtidig har været koldt. Vores opgang har været det eneste sted, som har været åbent.

Jeg tænker, at det må være en opgave for kommunen at finde et sted, hvor de unge kan opholde sig.

Gadeteamet har fokus på de unge, som opholder sig i vores opgang og de udfordringer, som vi oplever.

**Restaffald stoppet**

Vi har igen oplevet, at skakten til restaffald har været stoppet. Denne gang var der er forklaring. Renovationsfolkene havde ikke lukket lågerne helt efter tømning af beholderen. Det bevirkede, at der var en kant på ca. 2 cm, som stoppede poserne. Selv om Jan og Michael mødte tidligt næste morgen for at klare problemet, så var I måske nogle stykker, som gik forgæves. Beklager.

Men for at gøre det nemt og hurtigt at tømme røret, så taper jeg lågen, så snart jeg opdager eller bliver gjort opmærksom på, at skakten er stoppet.

**Affaldsrum**

Forleden dag, da jeg ryddede op i kurvene i affaldsrummet, var der efterladt en hel del pizzabakker. Pizzabakker skal i restaffaldsskakten - men husk at rive dem i mindre stykker eller allerhelst bløde dem op i vand, så de ikke stopper skakten - tak.

Men ellers har vi stadig det flotteste affaldsrum i Vallensbæk Kommune, tak til fejemanden.

|  |
| --- |
| **TIP****Selv om vi har blødtvandsanlæg, så er jeg blevet gjort opmærksom på, at der er behov for at afkalke opvaskemaskinen. På nettet findes der en hel masse oplysninger herom, fx på denne side:****www.idenyt.dk/huset/hvidevarer/sadan-afkalker-du-opvaskemaskinen/** |

Mange gode hilsner til alle - pas godt på hinanden

Vallensbæk Stationstorv - Vallensbæk Senior Park

Peder

Vallensbæk Senior Park

**Vallensbæk Senior Park 10. februar 2021**

Referat fra bestyrelsesmøde **nr. 25 mandag den 08. februar 2021** kl. 10.30 - 11.30

Fælleslokalet, Vallensbæk Stationstorv

**Til stede:**

Peder Christian Kornum (referat) (V)

Gert Ehrhorn

Marianne Johansen (V)

Margrethe Clausager

Jørgen Bresson

Bente Egaa Andreasen deltog ikke i mødet på grund af forsamlingsforbud.

1. F - Godkendelse af referat fra sidste møde.

Referat fra bestyrelsesmøde nr. 24 onsdag 4. november 2021 blev godkendt og underskrevet.

Fremover er referat godkendt, hvis bestyrelsens medlemmer ikke gør indsigelser ved modtagelse af referatet.

2 F - Orientering fra formanden og emner til drøftelse

Vi drøftede kort tiltag og restriktioner, herunder forsamlingsforbud ændret til 5, foreløbig gældende til og med 28. februar.

Julefest sammen - hver for sig i december måned blev meget positivt modtaget af beboerne. 33 deltog i lotto. Vi gentaget evt. lotto senere på året.

Vi har fået tilsagn om kr. 9.000 til frivilligt socialt arbejde i 2021. Vi besluttede, at vi fremover vil "flytte" udgifter til planter over på afdelingens regnskab, konto 119401 - rådighedsbeløb (budget planter for 2021 ca. kr. 6.000/PC). Vi forventer, at afdelingsbestyrelsen stiller sig positiv til dette forslag.

Generalforsamling 2021 blev udskudt til 30. juni, hvor vi håber, at vi kan mødes i fælleslokalet? Tidsplan blev godkendt - side 3.

3. Aktiviteter og fester det kommende år covid-19

Der er udsendt tidsplan - med forbehold. Allerede nu er det tvivlsomt om fødselsdagsfesten kan gennemføres.

Aktivitetsudvalget har ikke noget på beddingen lige nu, afventer.

4. Kommende aktiviteter

5. F - Aktuelle punkter fremsendt til formanden

Ingen

6. F - Næste møde

**Onsdag 26. maj 2021 kl. 10,30, hvor vi skal vi forberede generalforsamling i juni måned.**

7. F - Eventuelt

Problemet med de unge i opgangen blev drøftet. Helt undgå, at de sætter sig på trappen bliver nok svært. Vi må stille og roligt fortælle dem, at det er privat område, ikke et opholdssted og opfordre dem til at gå. Det følger de som regel uden problemer.

8. Kalender

26. maj kl. 10,30 Bestyrelsesmøde

30. juni kl. 17,00 Generalforsamling

Vallensbæk, den 10. februar 2021

Peder

Godkendt

Peder Christian Kornum

 Sign.

**Generalforsamling i Vallensbæk Senior Park 2021**

Tidsplan alternativ

23.02 Uge 08 Sende forbrev, hvor vi forklarer udsættelse til 30. juni, i stedet for forslag kan beboerne sende spørgsmål.

22-04.03 Uge 08-09 Skrive beretning

06-13 Uge 10 Peder ferie Stillinge Strand

10.03 Uge 10 Frist for fremsendelse af spørgsmål

23.03 Uge 12 Sende svar på spørgsmål, regnskab, beretning og kontingentbrev

01.06 Uge 22 Sende indkaldelse

 Uge 24 Peder ferie ved Jammerbugten

16.06 Uge 24 Frist for fremsendelse af forslag

22.06 Uge 25 Sende indkomne forslag + endelig dagsorden

23.06 Sct. Hans fest i fælleslokalet

24.06 Repræsentantskabsmøde i fælleslokalet

30.06 Uge 26 Generalforsamling i fælleslokalet

**Dato Onsdag den 30. juni 2021**

Tid kl. 19,00 - dørene åbnes kl. 18,30

Sted Fælleslokalet Vallensbæk Stationstorv